Diari Oficial de la Generalitat Valenciana


Sumari del DOGV 3635, del 29-11-1999 (1999/9730)

RESOLUCIÓ de 15 de novembre de 1999, del secretari general de la Presidència de la Generalitat Valenciana, per la qual es prorroga el període de gaudiment de les tres beques per a la realització de pràctiques professionals en la Subsecretaria de Planificació i Estudis, convocada per Ordre d'1 de desembre de 1998, de la Conselleria de Presidència.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3635

Data del DOGV
:   29-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9730


Organisme emissor
:   Presidència de la Generalitat

Tipus de document
:   Resolució

RESOLUCIÓ de 15 de novembre de 1999, del secretari general de la Presidència de la Generalitat Valenciana, per la qual es prorroga el període de gaudiment de les tres beques per a la realització de pràctiques professionals en la Subsecretaria de Planificació i Estudis, convocada per Ordre d'1 de desembre de 1998, de la Conselleria de Presidència. [1999/A9730]
  
Per Ordre d'1 de desembre de 1998, de la Conselleria de Presidència (publicada en el DOGV núm. 3.399, de 23 de desembre), es convocaren tres beques per a la realització de pràctiques professionals en planificació estratègica i avaluació de programes en la Subsecretaria de Planificació i Relacions Externes i s'aprovaren les bases per a la seua concessió.
  
Les esmentades beques s'adjudicaren per Resolució del conseller de Presidència de 27 de gener de 1999, començaren el període de gaudiment el dia 1 de març de 1999, i finalitzaren el 31 de desembre de 1999, segons allò disposat en l'article 3 de les bases de la convocatòria.
  
Tenint en compte el nombre de sol·licituds que és previsible que es presenten i la durada del procés selectiu, l'adjudicació de les beques corresponents a la convocatòria de l'any 2000 no tindrà lloc fins al primer trimestre de l'exercici. Per tant, perquè no es produïsca una interrupció entre la finalització del període de gaudiment de les beques convocades en el 1999 i la incorporació dels nous adjudicataris de les beques del 2000, es procedeix a la pròrroga del període de gaudiment de las beques corresponents a 1999 fins que aquestes s'adjudiquen per a l'exercici del 2000.
  
Per tot allò exposat i en ús de les facultats que m'atribueixen els articles 8 del Decret 13/1999, de 30 de juliol, pel qual s'aprova el Reglament Orgànic i Funcional de la Presidència, i 35 de la Llei /1983, de 30 de desembre, del Govern Valencià, resolc:
  
Article únic
  
El període de gaudiment de les beques de la convocatòria de 1999 es prorroga fins que es produïsca la incorporació dels becaris corresponents a la convocatòria del 2000, sent el termini màxim d'aquesta pròrroga fins al 29 de febrer del 2000, i queda condicionada aquesta a l'existència de consignació pressupostària, per import de 600.000 pessetes, aplicació pressupostària 85.87.847.81.6, línia 402/00/99.